**PROGRAM POMOČI OTROKOM IN MLADOSTNIKOM S ČUSTVENIMI IN VEDENJSKIMI TEŽAVAMI IN MOTNJAMI ZA OSNOVNE IN SREDNJE ŠOLE:**

|  |
| --- |
| **POMOČ UČENCEM IN DIJAKOM PRI PREPOZNAVANJU, SPREJEMANJU IN IZRAŽANJU ČUSTEV TER KREPITEV POZITIVNE SAMOPODOBE****(20-urni program strokovnega usposabljanja)** |

Vsebina predavanj:

Otroci in mladostniki s čustvenimi in vedenjskimi težavami, čustva zelo pogosto doživljajo in izražajo na neadekvaten način. Slednje je posledica motenega čustvenega razvoja in neugodnih življenjskih izkušenj, spodbud v družini in njeni okolici. Zavedanje čustev, prepoznavanje čustev pri sebi in pri drugih, ter njihovo obvladovanje, pa so pomembni dejavniki za izpolnjujoče in tvorne medosebne odnose v šoli in v življenju nasploh. Ko se otroci in mladostniki učijo razumevati svoja čustva in se z njimi spoprijemati, se naučijo izbirati svoje vedenje in zanj tudi odgovarjati.

Otroci in mladostniki s čustvenimi in vedenjskimi težavami imajo nizko samopodobo in težko razvijejo pozitiven čustven odnos do sebe in do drugih. Niso zadovoljni s seboj, ne zaupajo vase in v svoje sposobnosti, pogosto so do sebe kritični in vase negotovi. Negativna samopodoba, nizko samospoštovanje in samozavest pa so v adolescenci mnogokrat razlog za samopoškodbeno vedenje. Učitelji kot pomembni modeli, lahko s svojim odnosom in v interakcijah do učencev veliko naredijo in jim s tem pomagajo izoblikovati realno podobo o sebi.

Udeleženci se bodo na predavanjih seznanili s temeljnimi izhodišči za pojmovanje čustvenih in vedenjskih težav, z načini krepitve pozitivne samopodobe, seznanili se bodo s preventivnimi in socialnimi spretnostmi, kjer je pomembna kultura timskega sodelovanje v šoli in sodelovanje s starši.

Vsebina delavnic: Na delavnicah udeleženci odpirajo prostor čustvom in jih spoznavajo na kreativen način. Preko pogovora in poslušanja ozaveščajo čustva, razvijajo veščine asertivnega sporazumevanja, medosebnega komuniciranja in spoznavajo komunikacijske tehnike. Delavnicah so namenjene tudi sproščanju in obvladovanja stresa v šolskem prostoru. Vsebine bodo udeleženci lahko uporabili pri delu v razredni skupnosti in pri sodelovanju s starši na govorilnih urah in roditeljskih sestankih.

Cilji in namen programa: opolnomočenje učiteljev in razvijanje kompetenc za delo z otroci in mladostniki s ČVT/ČVM.

Individualno usposabljanje je v sklopu 4 ur oz. po dogovoru.

|  |
| --- |
| **POMOČ UČENCEM IN DIJAKOM PRI PREPOZNAVANJU, SPREJEMANJU IN IZRAŽANJU ČUSTEV TER KREPITEV POZITIVNE SAMOPODOBE****(20-urni program strokovnega usposabljanja)** |
| **TERMIN** | **Trajanje: 4 ure** | Št. ur |
| **14.30-16.00** | **PREDAVANJE (Milena Tuta)** | 4 |
| * **Funkcioniranje otrok in mladostnikov s ČVT/ČVM – primanjkljaji in vrzeli v čustvenem, kognitivnem in socialnem razvoju**
* **Neustrezni vzgojni stili v družini otrok in mladostnikov s ČVT/ČVM**
 |  |
| **PREDAVANJE (Milena Tuta)** | 4 |
| * **Posebnosti v čustvovanju otrok in mladostnikov s ČVT/ČVM**
* **Temeljne prvine samopodobe (šolska, telesna in medosebna samopodoba)**
* **Nizka samopodoba in samopoškodbeno vedenje otrok in mladostnikov s ČVT/ČVM**
 |  |
| **TERMIN** | **Trajanje: 4 ure** | Št. ur |
| **16.00-17.30** | **DELAVNICA (Milena Tuta)** | 8 |
| * **Abeceda čustev – čustveno opismenjevanje**
* **Pomoč pri spoprijemanju z žalostjo, strahom in jezo**
* **Kako se postavimo zase - asertivno sporazumevanje in podajanje konstruktivne kritike**
* **Pomen verbalne/neverbalne komunikacije v šoli**
* **Aktivno poslušanje in razumevanje**
* **Sodelovanje, sprejemanje in spoštovanje**
* **Tehnike pomiritve in obvladovanje stresa (sproščanje, vizualizacija in masiranje)**
 |  |
| **po dogovoru** | **INDIVIDUALNE URE STROKOVNEGA USPOSABLJANJA** | 4 |
| * **Pogovor**
* **Svetovanje**
* **Strokovna diskusija**
* **Demonstracija**
 |  |

Odgovorna oseba konzorcijskega partnerja:

 Peter Pal, ravnatelj